Toomas Hendrik Ilves

Tomas Hendrikas Ilvesas (, ['toːmas 'hendrik 'ilves]; g. 1953 m. gruodžio 26 d. Stokholme) – psichologas, politologas, Estijos politinis veikėjas, buvęs šalies prezidentas.

 Biografija 
1976 m. baigė Kolumbijos universitete (JAV) psichologiją, 1978 m. Pensilvanijos universitete tapo psichologijos magistru. 1974–1979 m. Kolumbijos universiteto asistentas, 1979–1981 m. Englevudo (Niu Džersis) vidurinės mokyklos anglų kalbos mokytojas ir direktoriaus pavaduotojas, 1981–1983 m. Vankuverio koledžo administratorius ir direktorius, 1983–1984 m. Simono Fraserio aukštosios mokyklos dėstytojas.

1984–1988 m. Miunchene – Laisvosios Europos radijo analitikas, 1988–1993 m. estų redakcijos redaktorius.

1993–1996 m. Estijos atstovas JAV, Kanadoje ir Meksikoje, 1996–1998 m. ir 1999–2002 m. Estijos užsienio reikalų ministras, 1998–1999 m. Atlanto instituto direktorius,

1999–2003 m. Riigikogu (Estijos parlamento) narys, 2002 m. parlamento užsienio reikalų komisijos narys.

1999 m. Estijos liaudies partijos Möödukad, 2004 m. Estijos socialdemokratų partijos pirmininkas.

Nuo 2004 m. Europarlamento narys, Užsienio reikalų komiteto pirmininko pavaduotojas, Biudžeto bei Saugumo ir gynybos komiteto pakaitinis narys, Delegacijos ryšiams su JAV narys, Europos socialistų partijos narys.

2006 m. Rinkimų Asamblėja Ilvesą išrinko Estijos prezidentu. Pareigas pradėjo eiti spalio 9 d.

2011 m. rugpjūčio 29 d. Estijos Parlamentas pirmame etape Ilvesą perrinko Estijos prezidentu.
2016 m. gruodžio 12 d. prisijungė prie Miuncheno saugumo konferencijos patariamosios tarybos.http://news.err.ee/v/news/130eb2fa-9fd8-4f4b-bf03-8b4afa39e11d/toomas-hendrik-ilves-joins-munich-security-conferences-advisory-council

 Šaltiniai 

 Nuorodos 
 Oficiali Estijos Respublikos Prezidento Tinklalapis (estų, anglų, rusų k.) 

|-

Kategorija:Vytauto Didžiojo ordino kavalieriai
Kategorija:Estijos prezidentai
Kategorija:Politologai
Kategorija:Estijos užsienio reikalų ministrai
Kategorija:Estijos parlamento nariai
Kategorija:Europos Parlamento nariai (Estija)